በአብዬ ግዛት የተባባሩት መንግሥታት ድርጅት  ቀን ተከበረ
በአብዬ ግዛት የተሠማራው የተባበሩት መንግስታት ድርጅት የሰላም አስከባሪ ኃይልየተባበሩት መንግስታት ድርጀት (የተ.መ.ድ) 72ኛ ዓመት የምሥረታ ቀንን አከበረ፡፡በሥነ ሥርዓቱ ላይ የአብዬ ሰላም አስከባሪ ኃይል ተልዕኮ ዋና አዛዥ ሜጀር ጄኔራል ተስፋይ ግደይ ኃይለሚካኤል ባደረጉት ንግግር ሰላም አስከባሪ ኃይሉ በአብይ ግዛት አከባቢ ህዝብ ሰላሙ እንዲጠበቅ ላደረገው አስተዋፅኦ አመስግነዋል፡፡የምሥረታ ቀኑን በማስመልከትም የሰላም አስከባሪዎች የተለያዩ ስፖርታዊ ትርኢቶችን ካማሳየታቸው በተጨማሪ የተባበሩት መንግስታት ዋና ጸሓፊ አንቶኒዮ ጉቴሬዝ ያስተላለፉትም መልዕክት በንባብ ቀርቧል፡፡የኢትዮጵያ የሰላም አስከባሪ ኃይል ሱዳን እና ደቡብ ሱዳን የይግባኛል ጥያቄ በሚያነሱበት የአብዬ ክልል የተሠማራው የተባበሩት መንግስታት ከስድስት ዓመት በፊት ባሳላፈው ውሳኔ መሠረት ነው፡፡ኢትዮጵያ ከፍተኛ ቁጥር ያለው የሰላም አስከባሪ ኃይል እና የሴት የሰላም አስከባሪዎች በማሰማራት ከዓለም ቀዳሚ ናት፡፡ 